S-262/2020

Dómur

Mál þetta, sem þingfest var 4. júní sl. og dómtekið fimmtudaginn 25. júní sl., er höfðað með ákæru Héraðssaksóknara þann 16. apríl sl., á hendur A-kk-þgf J-kk-þgf, […], fyrir sérstaklega hættulega líkamsárás með því að hafa, aðfaranótt sunnudagsins 7. maí 2017, á veitingahúsinu Rauða Húsinu, Búðarstíg 4 á Eyrarbakka, slegið glasi í andlit A, með þeim afleiðingum að hann hlaut djúpan 45 sm skeifulaga skurð neðarlega á hægri kinn og um 1 sm gapandi skurð við nefrót, auk grynnri skurða á og við nef.

Telst þetta varða við 2. mgr. 218. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Þá er í málinu gerð svofelld einkaréttarkrafa:

Af hálfu brotaþola, A, er þess krafist að ákærða, A-kk-þgf J-kk-þgf, […], verði gert að greiða honum bætur að fjárhæð 1.209.600, með vöxtum skv. 1. mgr. 8. gr. laga nr. 38/2001 um vexti og verðtryggingu af þeirri fjárhæð frá 7. maí 2017 til þess dags er mánuður er liðinn frá birtingu bótakröfu en með dráttarvöxtum skv. 1. mgr. 6. gr. laga nr. 38/2001 um vexti og verðtryggingu frá þeim degi til greiðsludags. Þá er þess krafist að brotaþola verði skipaður réttargæslumaður og að réttargæslumanni verði ákveðin hæfileg þóknun úr ríkissjóði, en verði dómurinn ekki við þeirri kröfu er þess krafist að ákærði verði dæmdur til að greiða lögmannskostnað brotaþola við að koma bótakröfunni á framfæri og vegna hagsmunagæslu við meðferð málsins fyrir dómi, skv. tímaskýrslu og málskostnaðarreikningi sem lagt verður fram við meðferð málsins. Auk þess er krafist virðisaukaskatts á málflutningsþóknun.

Ákærði kom fyrir dóminn þann 25. júní sl., ásamt S-kk-þgf F-kk-þgf S-kk-þgf lögmanni, sem skipaður var verjandi ákærða að hans ósk. Ákærði viðurkenndi skýlaust að hafa gerst sekur um þá háttsemi sem honum er gefin að sök í ákæru. Þá viðurkenndi ákærði bótaskyldu en mótmælti fjárhæð framkominnar bótakröfu sem of hárri. Með vísan til skýlausrar játningar ákærða og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærði hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar. Samkvæmt framlögðu sakavottorði hefur ákærði einu sinni áður verið fundinn sekur um refsiverða háttsemi, en þann 31. maí 2013 var ákærði fundinn sekur um […] en ákvörðun refsingar hans var frestað skilorðsbundið til tveggja ára. Með vísan til 61. gr. almennra hegningarlaga nr. 19/1940, með síðari breytingum, hefur framangreindur dómur ekki ítrekunaráhrif.

Samkvæmt gögnum málsins fóru lögreglumenn á vettvang þann 7. maí 2017 og ræddu þar við brotaþola og önnur vitni. Sama dag mun brotaþoli hafa komið á lögreglustöð og lagt fram kæru á hendur ákærða. Þá er bótakrafa brotaþola dagsett í desember 2018. Skýrslur voru teknar af vitnum og ákærða í nóvember 2019 og málið sent Héraðssaksóknara til ákærumeðferðar þann 18. desember sama ár. Loks var ákæra gefin út þann 16. apríl 2020 líkt og að framan greinir.

Refsing ákærða er hæfilega ákveðin fangelsi í sex mánuði. Að virtum atvikum máls, að teknu tilliti til skýlausrar játningar ákærða og þess að nokkur dráttur hefur verið á málinu án þess að ákærða verði um kennt, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Með vísan til 235. gr. laga nr. 88/2008 um meðferð sakamála, ber að dæma ákærða til greiðslu alls sakarkostnaðar, sem nemur samkvæmt yfirliti lögreglu samtals 17.616 kr., auk þóknunar skipaðs verjanda síns sem er hæfilega ákveðin 160.580 kr., að teknu tilliti til virðisaukaskatts og ferðakostnað verjanda, sem nemur 13.200 kr.

Með brotum sínum hefur ákærði bakað sér bótaskyldu gagnvart brotaþola, en ótvírætt verður að telja að í háttsemi ákærða gagnvart honum felist ólögmæt meingerð í skilningi 26. gr. skaðabótalaga nr. 50/1993. Þykir hæfilegt að ákærði greiði brotaþola 500.000 kr. í miskabætur auk 9.600 króna vegna útlagðs sjúkrakostnaðar og skulu bæturnar bera vexti og dráttarvexti eins og greinir í dómsorði. Við fyrirtöku málsins málsins þann 25. júní sl. var hafnað kröfu brotaþola um skipun réttargæslumanns, en rétt þykir að ákærði greiði brotaþola málskostnað, sem er hæfilega ákveðin 160.580 krónur, að teknu tilliti til virðisaukaskatts. Samkvæmt gögnum málsins var bótakrafa kynnt ákærða í skýrslutöku hjá lögreglu þann 26. nóvember 2019.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D Ó M S O R Ð :

Ákærði, A-kk-nf J-kk-nf, sæti fangelsi í sex mánuði, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði greiði sakarkostnað samtals 191.396 krónur. Þar af nemur þóknun skipaðs verjanda, S-kk-ef F-kk-ef S-kk-ef, 160.580 krónum, að teknu tilliti til virðisaukaskatts og ferðakostnaður verjanda 13.200 krónum.

Ákærði greiði brotaþola, A, bætur að fjárhæð 509.600, með vöxtum skv. 1. mgr. 8. gr. laga nr. 38/2001 um vexti og verðtryggingu af þeirri fjárhæð frá 7. maí 2017 til 26. desember 2019, en með dráttarvöxtum skv. 1. mgr. 6. gr. laga nr. 38/2001 um vexti og verðtryggingu frá þeim degi til greiðsludags.

Ákærði greiði brotaþola 160.580 krónur í málskostnað, að teknu tilliti til virðisaukaskatts.

S-kvk-nf I-kvk-nf.

500.000 kr. í miskabætur auk 9.600 króna vegna útlagðs sjúkrakostnaðar og skulu bæturnar bera vexti og dráttarvexti eins og greinir í dómsorði. Við fyrirtöku málsins málsins þann 25. júní sl. var hafnað kröfu brotaþola um skipun réttargæslumanns, en rétt þykir að ákærði greiði brotaþola málskostnað, sem er hæfilega ákveðin 160.580 krónur, að teknu tilliti til virðisaukaskatts. Samkvæmt gögnum málsins var bótakrafa kynnt ákærða í skýrslutöku hjá lögreglu þann 26. nóvember 2019.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D Ó M S O R Ð :

Ákærði, A-kk-nf J-kk-nf, sæti fangelsi í sex mánuði, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði greiði sakarkostnað samtals 191.396 krónur. Þar af nemur þóknun skipaðs verjanda, S-kk-ef F-kk-ef S-kk-ef, 160.580 krónum, að teknu tilliti til virðisaukaskatts og ferðakostnaður verjanda 13.200 krónum.

Ákærði greiði brotaþola, A, bætur að fjárhæð 509.600, með vöxtum skv. 1. mgr. 8. gr. laga nr. 38/2001 um vexti og verðtryggingu af þeirri fjárhæð frá 7. maí 2017 til 26. desember 2019, en með dráttarvöxtum skv. 1. mgr. 6. gr. laga nr. 38/2001 um vexti og verðtryggingu frá þeim degi til greiðsludags.

Ákærði greiði brotaþola 160.580 krónur í málskostnað, að teknu tilliti til virðisaukaskatts.

S-kvk-nf I-kvk-nf.